Maceba
Maceba, maceva (hebr. ‏מצבה‏‎) – antkapinė žydų stela, statmena akmens plyta, dekoruota bareljefu ir užrašu. Macebos viršuje – simbolinę prasmę turintis vaizdas, iš kurio galima spręsti, koks asmuo palaidotas. Pavyzdžiui, jei tai dvasininko kapas, pavaizduotos rankos, sudėtos maldai, jei žemesniojo kulto tarnautojo (levito) – ąsotėlis, jei mokslininko – Toros karūna arba paprasta knyga; moterų antkapines stelas ženklina žvakidės (menoros).